als_Latn dik_Latn sag_Latn
Presidenti amerikan Obama përshëndeti vendimin e kompanisë “Sony Pictures” për ta transmetuar në disa kinema të vendit gjatë Krishtlindjes, komedinë “The Interview”. Filmi që satirizon liderin e shtetit komunist koreanoverior, Kim Jong Un, ka shkaktuar përplasje mes dy vendeve këto ditët e fundit. Obama kishte kritikuar më herët “Sony Pictures”, pasi kompania tërhoqi filmin nga kinematë, pas një sulmi kibernetik ndaj saj, që dyshohet se është kryer nga Pheniani. Hakerët kërcënuan se do të kryenin edhe sulme të tjera, nëse filmi do të shfaqej nëpër kinema. Drejtori dhe shefi ekzekutiv i kompanisë “Sony”, Michael Lynton, tha se kompania ndjehet krenare “që urezistoi atyre që u përpoqën të shtypin lirinë e shprehjes” dhe se ai shpreson që “ky të jetë vetëm hapi i parë për shfaqjen e filmit” në kinema.Një ditë më parë, Koreja e Veriut u përball me mungesën e internetit për nëntë orë. Ngjarja ndodhi pak pasi Presidenti amerikan Obama, tha se SHBA do të përgjigjej me të njëjtën mënyrë, ndaj çdo sulmi kibernetik nga shteti komunist.
als_Latn